laion/Wikipedia-Exotic huggingface dataset:
ভারতের জাতীয় জলপথ আইন, ২০১৫

জাতীয় জলপথ আইন, ২০১৫ একটি প্রস্তাবিত বিধেয়ক; যা ৫ মে ২০১৫ সালে ভারতের পরিবহন মন্ত্রী শ্রী নিতিন গডকরী দ্বারা ভারতের লোকসভায় উপস্থাপন করা হয়। জাতীয় জলপথ আইন, ২০১৫ ভারতের নৌপরিবহন ও পরিবহন মন্ত্রী নিতিন গডকরী দ্বারা লোকসভায় উপস্থাপনকরা হয়। এই বিধেয়কটি ২০১৫-এর ২১ ডিসেম্বর লোকসভাতে ও ৯ মার্চ ২০১৬ সালে রাজ্যসভাতে মঞ্জুরি দেওয়া হয়। তারপর ১৫ মার্চ ২০১তে রাজ্যসভার সংশোধনী অনুযায়ী এটি আবার লোকসভায় পাস করা হয় ভারতীয় অন্তর্দেশীয় জলপথ কর্তৃপক্ষ National Waterways Bill Introduced in Lok Sabha, New Delhi: NDTV, Press Trust of India, ৫ মে ২০১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sasi, Anil (১৯ আগস্ট ২০১৫), Inland waterways policy: Dredging through the silt, The Indian Express উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Parliament passes Bill to develop 111 waterways with amendment", Daily News and Analysis, ১৫ মার্চ ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajya Sabha passes National Waterways Bill", Business Standard, ১০ মার্চ ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
স্তূপ পর্বত

চ্যুতি ব্লকগুলি শিলা বা পাথরের খুব বড় খণ্ড, কখনও কখনও কয়েকশ কিলোমিটার বিস্তৃত হয়, যা পৃথিবীর ভূত্বকগুলিতে টেকটোনিক এবং স্থানীয় চাপ দ্বারা তৈরি হয়। বেডরকের বড় অঞ্চলগুলি ভেঙে বড় বড় খণ্ডের পাথরে পরিণত হয়। ব্লকগুলি বা পাথরের খণ্ড তুলনামূলকভাবে অভিন্ন লিথোলজি দ্বারা চিহ্নিত করা হয়। এর মধ্যে সবচেয়ে বড় ফল্ট ব্লককে ক্রাস্টাল ব্লক বলে। টেকটোনিক প্লেটগুলি থেকে বিচ্ছিন্ন বৃহত ক্রাস্টাল ব্লক বা খণ্ডগুলিকে টেরেন বলে। কোনো কোনো সময় ভূ-আলোড়নজনিত টান ও সংনমনের প্রভাবে ভূত্বকের শিলাস্তরে ফাটল ও চ্যুতি দেখাযায়। শিলাস্তরের যে রেখা বরাবর এই চ্যুতি সৃষ্টি হয়,তাকে বলা হয় চ্যুতিরেখা।যদি ভূ-আলোড়ন প্রবল হয় তাহলে চ্যুতিরেখার একদিকের শিলাস্তর প্রবল চাপের ফলে ওপরে উঠে যায় অথবা খাড়া ভাবে নিচে বসে যায়।যদি প্রথমটি ঘটে অর্থাৎ শিলাস্তর উপরে উঠে যায় তাহলে স্তূপ পর্বত সৃষ্টি হয়। ভারতের সাতপুরা,ফ্রান্স এর ভোজ এবং জার্মানির ব্ল্যাক ফরেস্ট হল স্তূপ পর্বত। A crustal block may or may not also comprise a tectonostratigraphic terrane that has a specific geologic definition. Bulter, Robert F. (1992) "Chapter 11: Applications to Regional Tectonics" Paleomagnetism: Magnetic Domains to Geologic Terranes Blackwell, pp. 205–223, page 205, archived here by Internet Archive on 26 October 2004 Plummer, Charles, David McGeary, and Diane Carlson. Physical Geology 8th ed. McGraw-Hill, Boston, 1999. Monroe, James S., and Reed Wicander. The Changing Earth: Exploring Geology and Evolution. 2nd educational Belmont: Wadsworth Publishing Company, 1997. আইএসবিএন ০-৩১৪-০৯৫৭৭-২ (pp. 234,-8)
বাংলাদেশ সাবমেরিন ক্যাবলস পিএলসি

বাংলাদেশ সাবমেরিন ক্যাবলস পিএলসি (সংক্ষেপেঃ বিএসসিপিএলসি) হলো গণপ্রজাতন্ত্রী বাংলাদেশ সরকারের ডাক টেলিযোগাযোগ ও তথ্যপ্রযুক্তি মন্ত্রণালয়ের ডাক ও টেলিযোগাযোগ বিভাগের আওতাধীন একটি স্বায়ত্বশাসিত প্রতিষ্ঠান ও বাংলাদেশের একটি মূল টেলিযোগাযোগ সেবা প্রদানকারী সংস্থা। এটি বাংলাদেশের একমাত্র আন্তর্জাতিক সাবমেরিন ক্যাবল অপারেটর। সেই সাথে আন্তর্জাতিক ইন্টারনেট গেটওয়ে (আই আই জি), এবং ইন্টারনেট সার্ভিস প্রভাইডার (আই এস পি) লাইসেন্স ধারী। বাংলাদেশ সাবমেরিন ক্যাবল কোম্পানি লিমিটেড (বিএসসিসিএল) রাষ্ট্রীয় মালিকানাধীন একটি পাবলিক লিমিটেড কোম্পানি হিসেবে ২০০৮ সালের জুলাই মাসে বাংলাদেশ সরকারের ডাক ও টেলিযোগাযোগ মন্ত্রণালয়ের অধীনে আত্নপ্রকাশ করে। বাংলাদেশ সাবমেরিন কেবল কোম্পানী লিমিটেড সি-মি-উই ৪ এবং সি-মি-উই ৫ নামক দুটি আন্তর্জাতিক সাবমেরিন কেবল কনসোর্টিয়ামের সদস্য। যেটি বাংলাদেশে সাবমেরিন কেবলসের অধিক ক্ষমতা ও পর্যাপ্ততা নিশ্চিত করে। বর্তমানে সি-মি-উই ৪ এবং সি-মি-উই ৫ কেবলদ্বয়ের মাধ্যমে বাংলাদেশের ইন্টারনেট এবং আন্তর্জাতিক ভয়েস ট্র্যাফিক চলছে। সি-মি-উই ৪ এর জন্য বিএসসিসিএল-এর কেবল ল্যান্ডিং স্টেশন রয়েছে কক্সবাজারে। সি-মি-উই ৫ এর জন্য বিএসসিসিএল-এর ল্যান্ডিং স্টেশন চালু হয়েছে পটুয়াখালীর কুয়াকাটাতে। সংস্থাটির প্রধান কার্যালয় ঢাকা শহরে অবস্থিত। সাবমেরিন কমিউনিকেশন্স কেবল বাংলাদেশ কমিউনিকেশন স্যাটেলাইট কোম্পানী লিমিটেড বাংলাদেশ হাই-টেক পার্ক কর্তৃপক্ষ "Article: State-owned BSCCL keen to run new cable link.(NEW CABLES)"। Submarine Fiber Optic Communications। জানুয়ারি ১, ২০০৯। ৩ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১০।  "BTTB, BSCCL turned into public ltd cos"। The New Nation। ১ জুলাই ২০০৮। ২৯ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১০।  "দেশের দ্বিতীয় সাবমেরিন কেবল"। ৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৭।  "কুয়াকাটা থেকে ইন্টারনেট সেবা ছড়িয়ে পড়ল বাংলাদেশে"। ১৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৭।  "বাংলাদেশের দ্বিতীয় সাবমেরিন কেবল সংযোগ উদ্বোধন"। ১২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৮।  "বাংলাদেশের দ্বিতীয় সাবমেরিন কেবল সংযোগ উদ্বোধন করলেন প্রধানমন্ত্রী শেখ হাসিনা"।  "কম দামে পাওয়া যাবে ইন্টারনেট সুবিধা"।  বিএসসিপিএলসি-এর সরকারি ওয়েবসাইট[স্থায়ীভাবে অকার্যকর সংযোগ]
১৯৯৯ শীতকালীন এশিয়ান গেমস

১৯৯৯ এশিয়ান শীতকালীন গেমস এশিয়ার দ্বিতীয় বৃহত্তম ক্রীড়া আসর এশিয়ান শীতকালীন গেমসের ৪র্থ আসর যা ১৯৯৯ সালের ৩০ জানুয়ারি - ৬ ফেব্রুয়ারি পর্যন্ত দক্ষিণ কোরিয়ার গ্যাংউনে অনুষ্ঠিত হয়। ১৯৯৯ এশিয়ান শীতকালীন গেমসের মাসকট হল অর্ধ চন্দ্র কালো ভালুক ছানা। ১৯৯৯ শীতকালীন গেমসে ৪ টি ক্রীড়া ৭ বিভাগে ৪৩ টি বিষয়ে প্রতিযোগিতা অনুষ্ঠিত হয়। ফ্রি স্টাইল স্কিং গেমস থেকে বাদ দেওয়া হয় এবং আলপাইন স্কিংয়ে ২ টি বিষয় যোগ করা হয়। ৪র্থ শীতকালীন গেমসে ২২ টি জাতীয় অলিম্পিক কমিটি তাদের প্রতিনিধি প্রেরণ করে। তবে ১৪ টি দেশের প্রতিযোগী প্রতিযোগিতায় অংশগ্রহণ করে। Non-competing nations       Host nation "Official Website of the Chinese Olympic Committee"। ২০১৫-০৯-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৬।  "Logos and Mascots of Selected Sport Games and Sports"। ৩০ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৬।
মনাঙ

মনাঙ নেপালের মনাঙ জেলার একটি শহর। মনাঙ শহরটি সমুদ্রপৃষ্ঠ থেকে ৩,৫১৯ মিটার (১১,৫৪৫ ফিট) উচ্চতায় অবস্থিত। নেপালের ২০১১ সালের আদমশুমারি অনুসারে মনাঙ শহরের জনসংখ্যা ৬,৫২৭। জনসংখ্যার ঘনত্ব প্রতি বর্গকিলোমিটারে ৩ জন। অন্নপূর্ণা পর্বতশৃঙ্গের উত্তরে মারসিয়াংদি নদীর তীরবর্তী উপত্যকায় মনাঙ শহরের অবস্থান। মারসিয়াংদি নদীটি পূর্বদিকে প্রবাহিত হয়েছে। পূর্বে রয়েছে থরং লা পাস। ৫,৪১৬ মিটার উচ্চতায় অবস্থিত থরং লা পাস মানুষের গমনযোগ্য পৃথিবীর উচ্চতম পথ। এই পথ দিয়ে মনাঙ থেকে মুক্তিনাথ হয়ে গান্ডাকি নদী তীরের উপত্যকায় যাওয়া যায়। মনাঙ এর উত্তরে রয়েছে চুলু পর্বত, যার উচ্চতা ৬,৫৮৪ মিটার (২১,৬০১ ফিট)। অন্নপূর্ণায় ট্রেকিং-এ আসা অভিযাত্রীরা সাধারণত মনাঙ-এ কয়েকদিন বিশ্রাম নেয়। এর অন্যতম কারণ মনাঙ-এ থেকে আবহাওয়াগত অভিযোজন সম্পন্ন করা। থরং লা পাস দিয়ে যাওয়ার পূর্বে মনাঙ এ দুই-একদিন বিশ্রাম অধিক উচ্চতায় গমনের জন্য শরীরের অভিযোজনে সাহায্য করে। মনাঙ শহরটি পর্বতের উত্তর পার্শ্বে অবস্থিত, ফলে দিনের বেলায় অধিক সূর্যালোক এই অংশে পড়ে এবং শীতকালে অপেক্ষাকৃত কম তুষারপাত হয়। এছাড়া মনাঙ-এর চাষযোগ্য জমিগুলোও পর্বতের উত্তর পার্শ্বে অবস্থিত। মনাঙ-এ কোন রাস্তা নেই। তবে ট্রেইল রয়েছে। ট্রেইল দিয়েই এই শহরের মানুষ যাতায়াত করে। পণ্য পরিবহনের মাধ্যম গাধা বা খচ্চর। এছাড়া কুলিরাও পণ্য পরিবহন করে থাকে। মনাঙ-এর ২.৫ কিলোমিটার পূর্বে রয়েছে একটি ছোট বিমানবন্দর। এই বিমানবন্দরটির কাজ ১৯৮৫ সালে শুরু হয়। মনাঙ-এর সাথে অন্নপূর্ণা সংরক্ষিত অঞ্চলের সংযোগকারী প্রথম ট্রেইলের কাজ সম্পন্ন হয় ২০১১ সালে। ট্রেকারদের জন্য খাদ্য উৎপাদন ছাড়াও মনাঙ-এ চমর পালন করা হয়ে থাকে। মনাঙ-এ একটি স্বাস্থ্যকেন্দ্র রয়েছে, এখানে উচ্চতাজনিত অসুস্থতার চিকিৎসাব্যবস্থা রয়েছে। মনাঙ-এর প্রধান পথ মনাঙ জেলায় অবস্থিত গঙ্গাপূর্ণা হ্রদ মনাঙ-এর একটি হ্রদ Manangbhot, Nepal Page - Falling Rain Genomics (ইংরেজি ভাষায়) (ইংরেজি ভাষায়), নেপাল জনগণনা ব্যুরো http://dl.dropbox.com/u/37323160/Archive%20Data/Preliminary%20Result%202011/Premilinary%20Result%202011%20%28Summary%20Sheet%29.xls, সংগ্রহের তারিখ ২০ সেপ্টেম্বর ২০১২  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে মনাঙ সংক্রান্ত মিডিয়া রয়েছে। (ইংরেজি) অন্নপূর্ণা অঞ্চলের মানচিত্র প্রবেশদ্বার:  নেপাল
দিলানী মানোদারা

মানোদারা আচারিগে ডন দিলানী সুরঙ্গীকা (সিংহলি: ඩිලානි මනෝදර; জন্ম: ৮ ডিসেম্বর, ১৯৮২) ক্যান্ডিতে জন্মগ্রহণকারী বিশিষ্ট শ্রীলঙ্কান প্রমিলা ক্রিকেটার। শ্রীলঙ্কা ক্রিকেট দলে তিনি মূলতঃ উইকেট-কিপার হিসেবে খেলে থাকেন। এছাড়াও ডানহাতে ব্যাটিংয়ে দক্ষ তিনি। ২০০৯ সালের ক্রিকেট বিশ্বকাপও খেলেছেন দিলানী মানোদারা। ২০১৪ সালের এশিয়ান গেমসেও অংশ নিয়েছেন তিনি। ৯ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন। "Dilani Manodara"। ESPN Cricinfo। সংগ্রহের তারিখ ১২ এপ্রিল ২০১৪।  "Sri Lanka Women's teams for India tour and ICC World T20 announced"। Sri Lanka Cricket। ১২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৬।  "Siriwardene returns to lead SL Women in World T20"। Cricinfo। সংগ্রহের তারিখ ৯ ফেব্রুয়ারি ২০১৬।  চামারি আতাপাত্তু শ্রীলঙ্কা জাতীয় মহিলা ক্রিকেট দল ২০১৬ আইসিসি মহিলা বিশ্ব টুয়েন্টি২০
এনসাইক্লোপিডিয়া ব্রিটানিকা

এনসাইক্লোপিডিয়া ব্রিটানিকা (Encyclopædia Britannica, লাতিন ভাষায় ব্রিটিশ বিশ্বকোষ) "এনসাইক্লোপিডিয়া ব্রিটানিকা, ইনকর্পোরেটেড" কর্তৃক প্রকাশিত একটি সাধারণ জ্ঞানের ইংরেজি বিশ্বকোষ। প্রায় নিয়মিত ১০০ জন সম্পাদক ও প্রায় ৪০০০ অবদানকারীর মাধ্যমে এটি লিখিত ও সংশোধিত হয়। অনুবাদকারীদের মধ্যে এখন পর্যন্ত ১১১ জন নোবেল বিজয়ী এবং ৫ জন মার্কিন প্রেসিডেন্ট ছিলেন। একে ইংরেজি ভাষার সবচেয়ে পাণ্ডিত্যপূর্ণ বিশ্বকোষগুলোর একটি মনে করা হয়। ব্রিটানিকা ইংরেজি ভাষায় এখনও নিয়মিত প্রকাশিত বিশ্বকোষগুলোর মধ্যে সবচেয়ে প্রাচীন। ১৭৬৮ থেকে ১৭৭১ সালের মধ্যে স্কটল্যান্ডের এডিনবরা থেকে তিনটি আলাদা খণ্ডে এটি প্রথম প্রকাশিত হয়েছিল। এরপর দিনদিন আকার বাড়তে থাকে। দ্বিতীয় সংস্কণ প্রকাশিত হয় ১০ খণ্ডে, এবং ১৮০১ থেকে ১৮১০ সালের মধ্যে প্রকাশিত চতুর্থ সংস্করণে ছিল ২০টি খণ্ড। পাণ্ডিত্যপূর্ণ নিবন্ধের কারণে অনেক গুরুত্বপূর্ণ ব্যক্তি লেখক সমাজের অন্তর্ভুক্ত হন, এবং ৯ম (১৮৭৫-৮৯) ও ১১তম (১৯১১) সংস্করণ বিশ্বকোষের পাণ্ডিত্য ও রচনাশৈলীর ইতিহাসে যুগান্তকারী অর্জন বলে স্বীকৃত। একাদশ সংস্করণ প্রকাশ এবং একটি মার্কিন কোম্পানি কর্তৃক ব্রিটানিকা ইনকর্পোরেটেড-এর অধিগ্রহণের পর আমেরিকান পাঠকদের জনপ্রিয়তা অর্জনের জন্য বিশ্বকোষটির নিবন্ধের আকার ছোট করে বিষয় সংখ্যা আরও বাড়ানো হয়। ১৯৩৩ সালে ব্রিটানিকা বিশ্বকোষ রচনার ইতিহাসে প্রথমবারের মত তাদের ভুক্তিগুলো নিয়মিত পুনর্ম্যল্যায়ন ও সংশোধন করা শুরু করে। ২০১২ সালের মার্চে ব্রিটানিকা ইনকর্পোরেটেড ঘোষণা করে, তারা আর কাগজে মুদ্রিত সংস্করণ প্রকাশ করবে না, বরং কেবল অনলাইন সংস্করণের (এনসাইক্লোপিডিয়া ব্রিটানিকা অনলাইন) দিকে নজর দেবে। এর সর্বশেষ কাগজে মুদ্রিত সংস্করণ প্রকাশিত হয়েছিল ২০১০ সালে, ৩২ খণ্ডে। ১৫তম অর্থাৎ সর্বশেষ মুদ্রিত সংস্করণ প্রকাশিত হয়েছিল তিন ভাগে: একটি ১২ খণ্ডের মাইক্রোপিডিয়া যেখানে সাধারণত ছোট ছোট ৭৫০ শব্দের নিবন্ধ স্থান পায়, একটি ১৯ খণ্ডের ম্যাক্রোপিডিয়া যাতে বড় (২ থেকে ৩১০ পৃষ্ঠা) নিবন্ধ প্রকাশিত হয়, এবং একটি এক খণ্ডের প্রোপিডিয়া যাতে ব্রিটানিকার সমগ্র জ্ঞানের একটি ধারাবাহিক ভূমিকা দেয়া হয়। মাইক্রোপিডিয়া হচ্ছে দ্রুত কোন বিষয় সম্পর্কে সংক্ষেপে জানার জন্য এবং আরও জানার ইচ্ছা থাকলে সেখান থেকে ম্যাক্রোপিডিয়াতে যেতে হয়। আর প্রোপিডিয়া একটি নিবন্ধকে অপেক্ষাকৃত বড় প্রেক্ষাপটে স্থাপন করে সে সম্পর্কিত অন্যান্য নিবন্ধের ধারণা দেয়। প্রায় ৭০ বছর ধরে ব্রিটানিকার মুদ্রিত সংস্করণের আকার প্রায় ধ্রুব ছিল- প্রায় ৫ লক্ষ বিষয়ের উপর প্রায় ৪ কোটি শব্দ। ১৯০১ সালের পর মার্কিন যুক্তরাষ্ট্র থেকে প্রকাশিত হলেও ব্রিটানিকাতে ব্রিটিশ বানান পদ্ধতি ব্যবহার করা হয়। Herbert Hoover, John Kennedy, Lyndon Johnson, Jimmy Carter, ও Bill Clinton. [১] ওয়েব্যাক মেশিনে আর্কাইভকৃত ৬ জুন ২০১৩ তারিখে Encyclopedia Britannica goes digital after 244 years. The News (2012-03-15). Retrieved 17 March 2012. Bosman, Julie (১৩ মার্চ ২০১২)। "After 244 Years, Encyclopædia Britannica Stops the Presses"। The New York Times। সংগ্রহের তারিখ ১৩ মার্চ ২০১২।
এক খণ্ড জমি

এক খণ্ড জমি ২০০৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন শাহজাহান চৌধুরী। কবি শাহাবুদ্দীন নাগরীর কবিতা এক খণ্ড জমি অবলম্বনে ছায়াছবিটির চিত্রনাট্য, সংলাপ, সঙ্গীত পরিচালনা ও গানে কণ্ঠ দিয়েছেন কবি নিজেই। মধ্যবিত্ত এক দম্পতির কষ্টের চিত্র বর্ণিত হয়েছে কবিতাটিতে। ছায়াছবিটিতে দম্পতি চরিত্রে অভিনয় করেছেন চম্পা ও রাইসুল ইসলাম আসাদ। এছাড়াও অন্যান্য চরিত্রে অভিনয় করেন আনোয়ার হোসেন, সিরাজ হায়দার, রাশেদা চৌধুরী প্রমুখ। আমিনুল হক ও লতিফা দম্পতি তাদের দুই সন্তান নিয়ে ঢাকায় বসবাস করে। আমিনুল হক একজন সৎ সরকারি কর্মকর্তা। মধ্যবিত্ত পরিবারের এই দম্পতির অনেক দিনের শখ ঢাকায় এক খণ্ড জমি কিনবে। আমিনুল হক নিয়মিত খবরের কাগজে চোখ রাখে কোথাও অল্প দামে জমি কিনতে পাওয়া যাবে কিনা তা দেখতে। জমির দালাল রমজানের মাধ্যমে সে একটা জমির খোঁজ পায়। কিন্তু টাকার অভাবে বায়না করতে পারে না। বর্ষায় জমি দেখতে গিয়ে সে টের পায় আসলে সে জমি মেঘনার একটি অংশ। একদিন সে জ্বর নিয়ে বাড়ি ফেরে। এরই মধ্যে তার ছেলে সোহেল এক পথচারীর ব্যাগ ছিনতাই করতে গিয়ে পুলিশের নজরে চলে আসে। সোহেল আর তার সঙ্গীর নামে পুলিশি ওয়ারেন্ট জারি হয়। এ খবর আমিনুল সহজভাবে নিতে পারে না। অবশেষে জমি আমিনুলের হয় কিন্তু তার বসবাসের জন্য নয়, তার শেষকৃত্যের জন্য। সাড়ে তিন হাত জমি। রাইসুল ইসলাম আসাদ - আমিনুল হক গুলশান আরা আক্তার চম্পা - লতিফা রোকেয়া চৌধুরী কেয়া - কুমু, আমিনুল-লতিফা দম্পতির মেয়ে কাজী সাব্বি - সোহেল, আমিনুল-লতিফা দম্পতির ছেলে সিরাজ হায়দার - কাদের, আমিনুলের সহকর্মী সি বি জামান - জব্বার, আমিনুলের সহকর্মী হাফিজ উদ্দিন - রমজান, জমির দালাল আনোয়ার হোসেন - বাউল রাশেদা চৌধুরী - কাদেরের স্ত্রী লাভলি - জব্বারের স্ত্রী জামিলুর রহমান শাখা - লতিফার বাবা সৈয়দ আক্তার আলী - আমিনুলের আত্মীয় ২০০৩ সালে একুশে গ্রন্থ মেলায় অন্যপ্রকাশ কবি শাহাবুদ্দীন নাগরীর কবিতা সংকলন আগুনের ফুল ফুটে ঠোঁটে বের করে। বইটিতে ১৪০ লাইনের একটি কবিতা এক খণ্ড জমি অবলম্বনে পরিচালক শাহজাহান চৌধুরী একটি চলচ্চিত্র নির্মাণ করতে চান। এতে কবি আর দ্বিমত করেন নি। এটি কবিতা অবলম্বনে নির্মিত প্রথম বাংলা পূর্ণদৈর্ঘ্য চলচ্চিত্র। কবিতা অবলম্বনে এর আগে তানভীর মোকাম্মেল হুলিয়া নামে একটি স্বল্পদৈর্ঘ্য চলচ্চিত্র নির্মাণ করেন। ২০০৪ সালের ৮ জুলাই চ্যানেল আই-এ চলচ্চিত্রটির টেলিভিশন প্রিমিয়ার হয়। ২০০৪ সালের ৯ জুলাই থেকে চলচ্চিত্রটি বলাকা সিনেওয়ার্ল্ড-এ প্রদর্শন শুরু হয়। এক খণ্ড জমি চলচ্চিত্রের সঙ্গীত পরিচালনা করেছেন কবি শাহাবুদ্দীন নাগরী ও আবহ সঙ্গীত পরিচালনা করেছেন শেখ সাদী খান। গানের কথা লিখেছেন কবি শাহাবুদ্দীন নাগরী। গানে কণ্ঠ দিয়েছেন শাহাবুদ্দীন নাগরী নিজেই ও শাকিলা জাফর। গানের অডিও, ভিডিও ও ক্যাসেট বের হয় সাউন্ডটেক-এর ব্যানারে। জাতীয় চলচ্চিত্র পুরস্কার বিজয়ী: শ্রেষ্ঠ ম্যাকআপ ম্যান - ম.ম. জসীম ছায়াছবিটি ২০০৮ সালে কলকাতা আন্তর্জাতিক চলচ্চিত্র উৎসব-এ প্রদর্শিত হয়। "Poetry that inspires - World première of Ek Khondo Jomi on Channel-i"। দ্য ডেইলি স্টার (ইংরেজি ভাষায়)। ৮ জুলাই ২০০৪। ১০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৬।  "গুলশান আরা আখতার (চম্পা)"। যশোর ইনফো। ১ জানুয়ারি ২০১২। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৬।  "National Film Awards for the last fours years announced [চার বছরের জাতীয় চলচ্চিত্র পুরস্কার ঘোষণা]"। দ্য ডেইলি স্টার। ১ সেপ্টেম্বর ২০০৮। সংগ্রহের তারিখ ২৬ মার্চ ২০১৬।  "চার বছরের জাতীয় চলচ্চিত্র পুরস্কার ঘোষণা"। নবদেশ। ২৬ মে ২০১৬ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৬।
জ্যাক হান্টার

জ্যাক শন হান্টার (জন্ম: ২৮ এপ্রিল ১৯৯৫) নিউজিল্যান্ড জাতীয় অনূর্ধ্ব-১৯ দল এবং প্রথম-শ্রেণীর ক্রিকেটার। তিনি একজন ডানহাতি বোলার এবৎ ডানহাতি ব্যাটসম্যান। তিনি নিউজিল্যান্ডের ওতাগো শহরে জন্মগ্রহণ করেন। "Jack to bowl in Dubai"। odt.co.nz। সংগ্রহের তারিখ ২০১৬-০৩-২৬।  "Jack Hunter"। scoresway.com। ২০১৭-১২-১৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৬।  "Player Details"। skysports.com। সংগ্রহের তারিখ ২০১৬-০৩-২৬।  ক্রিকেট প্রবেশদ্বার জেক হান্টারের ক্রিকইনফো প্রোফাইল জেক হান্টারের ক্রিকেট আর্কাইভ প্রোফাইল
১৯৯৬ শীতকালীন এশিয়ান গেমস

১৯৯৬ শীতকালীন এশিয়ান গেমস (অফিসিয়ালিভাবে ৩য় শীতকালীন এশিয়ান গেমস বা ৩য় শীতকালীন এশিয়াড নামে পরিচিত) হল একটি আন্তর্জাতিক বহু ক্রীড়া প্রতিযোগিতা যা ১৯৯৬ সালের ৪ - ১১ ফেব্রুয়ারি চীনের হারপিন শহরে অনুষ্ঠিত হয়। ১৯৯৬ শীতকালীন গেমসে ৫ টি ক্রীড়া ৮ টি বিভাগে ৪৩ টি বিষয়ে প্রতিযোগিতা অনুষ্ঠিত হয়। আলপাইন স্কিং (বিস্তারিত) বায়াথলন (বিস্তারিত) ক্রস-কান্ট্রি স্কিং (বিস্তারিত) ফিগার স্কেটিং (বিস্তারিত) ফ্রি স্টাইল স্কিং (বিস্তারিত) আইস হকি (বিস্তারিত) শর্ট ট্রাক স্পীড স্কেটিং (বিস্তারিত) স্পীড স্কেটিং (বিস্তারিত) নমুনা প্রদর্শিত ক্রীড়া স্কী জাম্পিং (বিস্তারিত)       স্বাগতিক দেশ "World of Chinese Stamps and Philatelic Items"। ১৩ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৬।
কুম্ভি

কুম্ভি (ইংরেজি: Slow Match Tree), (হিন্দি: कुंबी), (বৈজ্ঞানিক নাম:Careya arborea) হচ্ছে লিসিথিডাসি পরিবারের একটি উদ্ভিদ প্রজাতি, যেটি ভারতীয় উপমহাদেশ, আফগানিস্তান এবং ইন্দোচীনের স্থানীয় উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। কুম্ভি মধ্যম আকৃতির গাছ। এটি প্রচুর ডালপালা বিশিষ্ট পাতাঝরা গাছ। উচ্চতায় ১৫ থেকে ২০ মিটার। বাংলাদেশ, ভারত, নেপাল, শ্রীলঙ্কা, পাকিস্তান, আফগানিস্তান, লাওস, মিয়ানমার, থাইল্যান্ড ও মালয়েশিয়া পর্যন্ত বিস্তৃত। Fruit in Narsapur, Medak district, India. Fruit with leaves in Narsapur, Medak district, India. Leaves in Narsapur, Medak district, India. Trunk in Narsapur, Medak district, India. Grey Count Tanaecia lepidea caterpillar on Careya arborea sapling in Goa, India. Pīlu বাংলাদেশের সংরক্ষিত উদ্ভিদের তালিকা 1819 illustration from Plants of the coast of Coromandel : selected from drawings and descriptions presented to the hon. court of directors of the East India Company Volume 3 of 3, by Roxburgh, William; Banks, Joseph, Sir; Mackenzie, D.; Nicol, George; Bulmer, W. Publisher: London : G. Nicol, bookseller, 1795-1819 (London : W. Bulmer). http://www.theplantlist.org/tpl/record/kew-313601 Kew World Checklist of Selected Plant Families বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮
আন্দামান পাদাউক

আন্দামান পাদাউক (বৈজ্ঞানিক নাম:Pterocarpus dalbergioides), (ইংরেজি: Andaman padauk, Andaman redwood বা East Indian mahogany), হচ্ছে ফাবাসি পরিবারের একটি উদ্ভিদ প্রজাতি। এটি কেবল ভারতে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। বাংলাদেশের সংরক্ষিত উদ্ভিদের তালিকা বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮ Asian Regional Workshop (Conservation & Sustainable Management of Trees, Viet Nam) 1998. Pterocarpus dalbergioides[স্থায়ীভাবে অকার্যকর সংযোগ]. 2006 IUCN Red List of Threatened Species. Downloaded on 19 July 2007.
নাৎসিবাদ

জাতীয় সমাজতন্ত্র (জার্মান: Nationalsozialismus) যা সাধারণত নাৎসিবাদ নামে পরিচিত একটি রাজনৈতিক মতবাদ, যা বিংশশতকের প্রথমার্ধে জার্মানিতে উদ্ভূত নাৎসি পার্টির সাথে সম্পর্কিত। এটাকে সাধারণত একধরনের ফ্যাসিবাদ বলে চিহ্নিত করা হয়, যার মধ্যে বৈজ্ঞানিক কৌলিবাদ (সায়েন্টিফিক রেসিজম), ইহুদিবিদ্বেষ (এন্টিসেমিটিজম) অন্তর্ভুক্ত। এডলফ হিটলারকে নাৎসিবাদের প্রবক্তা হিসেবে বিবেচনা করা হয়। ১৯৩৩ থেকে ১৯৪৫ সালে দ্বিতীয় বিশ্বযুদ্ধে পরাজয়ের পূর্ব পর্যন্ত এটা জার্মানির রাষ্ট্রীয় মতবাদ ছিল। জার্মানির ইতিহাসে এ সময়টাকে নাৎসি জার্মানি হিসেবে অভিহিত করা হয়। নাৎসিবাদ বিংশশতকের প্রথমার্ধে জার্মানিতে উদ্ভূত হয়। ১৯৩৩ সালে আডলফ হিটলার জার্মানির চ্যান্সেলর নির্বাচিত হন। হিটলার ধীরে ধীরে জার্মানিকে এক-পার্টি রাষ্ট্র হিসেবে গড়ে তোলেন। ইহুদিদের প্রতি তীব্র ঘৃনা নাৎসি পার্টি নাৎসি জার্মানি নব্য নাৎসীবাদ মাইন কাম্ফ
ফ্রিটাউন

ফ্রিটাউন সিয়েরা লিওনের রাজধানী ও সর্ববৃহৎ শহর। একইসাথে এটি একটি সামুদ্রিক বন্দরও এবং এটি দেশের পশ্চিমাঞ্চলে আটলান্টিক মহাসাগরের তীরে অবস্থিত। ফ্রিটাউন একইসাথে সিয়েরা লিওনের অর্থনৈতিক, সামাজিক, আর্থিক, সাংস্কৃতিক, শিক্ষা ও রাজনৈতিক কেন্দ্র। ২০১৪ আদমশুমারী অনুযায়ী এর জনসংখ্যা ৯৫১,০০০ জন। শহরের অর্থনৈতিক অগ্রগতি অনেকাংশে হারবরকে ঘিরে, যেটি সিয়েরা লিওন নদীর মোহনায় একটি অংশ জুড়ে অবস্থিত এবং এটি পৃথিবীর বিখ্যাত প্রাকৃতিক গভীর হারবরগুলোর একটি। ফ্রিটাউন পৌরসভা জনগণের সরাসরি ভোটে নির্বাচিত একজন মেয়র কর্তৃক স্থানীয়ভাবে শাসিত হয়। ফ্রিটাউন পৌর এলাকা পূর্ব, মধ্য ও পশ্চিম তিনভাগে বিভক্ত। পূর্ব ফ্রিটাউন তিনটি অঞ্চলের মধ্যে সবচেয়ে বৃহত্তম ও জনবহুল এবং দেশের অন্যতম হারবর এখানেই অবস্থিত, মধ্য ফ্রিটাউনে রয়েছে রাষ্ট্রপতি ভবন, জাতীয় সংসদ ভবন, সুপ্রিম কোর্ট ও জাতীয় স্টেডিয়াম, এবং পশ্চিম ফ্রিটাউনে দেশের লুমলে সৈকত অবস্থিত। লুঙ্গি আন্তর্জাতিক বিমানবন্দর এই শহরের ও দেশের প্রধান বিমানবন্দর। এটি শহরের উত্তরপূর্বে ১৭ কিমি দূরে লুঙ্গি উপনগরীতে অবস্থিত। সিয়েরা লিওনে অবসর বিনোদন হিসাবে, ফুটবল ফ্রিটাউনের সবচেয়ে জনপ্রিয় খেলাধুলা। লিওন স্টার্স নামে পরিচিত সিয়েরা লিওন জাতীয় ফুটবল দলের হোমগ্রাউন্ড ফ্রিটাউনের জাতীয় স্টেডিয়াম যা সিয়েরা লিওনের সবচেয়ে বড় স্টেডিয়াম। সিয়েরা লিওন জাতীয় প্রিমিয়ার লীগের ১৫ টি ক্লাবের মধ্যে ৮ টি ফ্রিটাউনে অবস্থিত। যার মধ্যে দুটি, ইস্ট ইন্ড লায়ন্স এবং মাইটি ব্লাকপুল সবচেয়ে বড় এবং সবচেয়ে সফল ক্লাব। এ দুটি দলের মধ্যকার একটি ম্যাচ সিয়েরা লিওনের সর্ববৃহৎ ঘরোয়া ফুটবল ম্যাচ হিসাবে পরিচিত হয়। সিয়েরা লিওনীয় জনপ্রিয় ফুটবলার কেই কামারা, যিনি বর্তমানে মেজর লিগ সকার এর দল কলম্বাস ক্রীউ সকার ক্লাবে খেলে থাকেন, তিনি ফ্রিটাউনের ব্যক্তিত্ব। Statistics Sierra Leone, 2014 Population and Housing Census[স্থায়ীভাবে অকার্যকর সংযোগ]
বাংলাদেশ বিমান বাহিনী যাদুঘর

বিমান বাহিনী যাদুঘর ঢাকার আগারগাঁওয়ে অবস্থিত বাংলাদেশের প্রথম বিমান জাদুঘর। বাংলাদেশ বিমান বাহিনীর গৌরবময় ঐতিহ্যের ইতিহাস, সাফল্য ও উন্নয়নের ক্রমবিকাশকে সংরক্ষণ এবং নতুন প্রজন্মের কাছে তুলে ধরার প্রয়াসে এই জাদুঘর ২০১৪ সালে উন্মু্ক্ত করা হয়। এই জাদুঘরের পশ্চিমে রয়েছে বেগম রোকেয়া সরণি ও কম্পিউটার সিটি (আইডিবি ভবন) এবং পূর্বে রয়েছে তেঁজগাও বিমান বন্দরের সুবিশাল রানওয়ে ও বাংলাদেশ বিমান বাহিনী ঘাঁটি বাশার। উত্তর দিকে রয়েছে সুদৃশ্য হ্রদ এবং দক্ষিণে সবুজ বৃক্ষসারি ও বনানী। ১৭ জুন ১৯৮৭ সালে প্রাথমিকভাবে বাংলাদেশ বিমান বাহিনী জাদুঘরের গোড়া পত্তন হয়। পরবর্তীতে ২০১৪ সালে বেগম রোকেয়া সরণি সংলগ্ন তেঁজগাও বিমান বন্দরের রানওয়ের পশ্চিম পার্শ্বে মনোরম পরিবেশে আরও সুবিন্যস্ত ও সুগঠিতভাবে পূণর্গঠন করা হয় এবং জনসাধারণের জন্য উন্মুক্ত করে দেয়া হয়। ২০১৪ সালের ২৮ সেপ্টেম্বর এই বিমান জাদুঘরটি উদ্বোধন করেন এয়ার মার্শাল এনামুল বারী। মূলত বিভিন্ন সময়ের হেলিকপ্টার ও বিমান দিয়েই এই জাদুঘর সাজানো হয়েছে। এর মধ্যে উল্লেখযোগ্য হচ্ছে: বলাকা: বলাকা বাংলাদেশের প্রথম যাত্রীবাহী বিমান। রাশিয়ার তৈরি এই বিমানটি বাংলাদেশে আসে ১৯৫৮ সালে। এয়ার টুওরার: ট্রেইনিংয়ের জন্য এই বিমান ব্যবহার করা হয়। ১৯৯৭ সালে নিউজিল্যান্ডের তৈরি এই বিমান বাংলাদেশ বিমান বাহিনিতে যোগ হয়। পিটি-৬: ১৯৮৫ সালে চিনের তৈরি এই বিমানটি বাংলাদেশ এয়ারলাইন্সে যুক্ত হয়। ফুগাসি এম-১৭০: ফ্রান্সে ১৯৬০ সালে তৈরি করা এই বিমানটি বাংলাদেশ বিমান বাহিনীতে যুক্ত হয় ১৯৯৭ সালে। গ্লাইডার: বাংলাদেশ বিমান বাহিনীর আকাশ অভিজ্ঞতার জন্য জার্মানির দেওয়া এই বিমানটি বাংলাদেশে আনা হয় ১৯৮২ সালে। এয়ারটেক কানাডিয়ান ডিএইচ ৩/১০০০: কানাডার তৈরি এই বোমারু বিমানটি ১৯৭১ সালে মুক্তিযুদ্ধে চট্টগ্রাম সুমদ্র বন্দরে সফল অভিযান পরিচালনা করে। হান্টার বিমান: মুক্তিযুদ্ধের সময় ভারত বাংলাদেশকে ভূমি শত্রু থেকে রক্ষা করতে এই বিমানটি ব্যবহার করে। ভারতীয় বিমানবাহিনী বাংলাদেশ বিমানবাহিনীকে এই বিমানটি উপহার দেয়। ডাকোটা বিমান: মুক্তিযুদ্ধের সময়কার একটি বোমারু বিমান। এটি ৫০০০ পাউন্ড বোম্ব বহন করতে সক্ষম। এছাড়াও আছে এফটি-৫, মিগ-২১, জি নাট, এফ৬, এ৫-১১১। বিমান বাহিনী জাদুঘর সোম থেকে শনিবার বেলা ২টা থেকে রাত ৮টা পর্যন্ত এবং বিশেষ দিন ব্যতীত প্রতি রবিবার বন্ধ থাকে। ৫০ টাকা মূল্যের টিকেট সংগ্রহ করে জাদুঘরে প্রবেশ করা যায়। এছারাও ৩০ টাকার টিকেটের বিনিময়ে ভেতরের হেলিকাপ্টার বা বিমানে উঠা যায়। "Welcome to BAF Haritage"। সংগ্রহের তারিখ ২০১৬-০৪-১৮। [স্থায়ীভাবে অকার্যকর সংযোগ] "বিমান জাদুঘর"। bdnews24.com। ৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৬।  "..::BAF Museum::.."। [স্থায়ীভাবে অকার্যকর সংযোগ] "দেখে আসুন দেশের প্রথম বিমান জাদুঘর"। রাইজিংবিডি ডটকম। ৯ ডিসেম্বর ২০১৪। সংগ্রহের তারিখ ১৮ এপ্রিল ২০১৬। [স্থায়ীভাবে অকার্যকর সংযোগ] "হেলিকাপ্টারে চড়া মাত্র ৩০ টাকায়"। শেয়ারনিউজ২৪। ১১ নভেম্বর ২০০৪। ১৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৬।  "হেলিকাপ্টারে চড়া মাত্র ৩০ টাকায়"। ১৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৬।  উইকিমিডিয়া কমন্সে বাংলাদেশ বিমান বাহিনী যাদুঘর সংক্রান্ত মিডিয়া রয়েছে।